Tolong jelaskan mengenai Latar belakang sejarah dari Pertempuran Kepulauan Paracel dalam bahasa melayu

Kepulauan Paracel yang kecil dan tidak berpenghuni, dikenali sebagai Quan Dao Hoang Sa (Quần Đảo Hoàng Sa) di dalam bahasa Vietnam (Kepulauan Hoang Sa) dan Xisha Qundao (西沙群島) di dalam bahasa China (Kepulauan Xisha), terletak di Laut China Selatan kira-kira 200 batu daripada pantai tanah besar Asia terdekat. Ekoran tiadanya penduduk asli, pemilikan kepulauan ini kerap menjadi pertikaian sejak awal kurun ke-20.

Selepas era pemerintahan penjajahan Perancis (sekitar 1887-1954), perjanjian Geneva 1954 telah memberi kawalan pentadbiran kepulauan ini kepada Republik Vietnam yang baru di selatan. Penyusunan ini disediakan, diperhati, dan ditandatangani oleh sejumlah negara, termasuk Republik Rakyat China, walaubagaimanapun negara ini telah menyuarakan tuntutan lama ke atas kepulauan ini.

Di sebalik pengistiharan pertikaian yang masih berlangsung, kerajaan Vietnam Selatan terus mengekalkan penempatan pusat pemerhatian cuaca kecil di Pulau Pattle, pulau terbesar di dalam gugusan ini. Tiada tindakan dilakukan oleh Tentera Pembebasan Rakyat bagi memindahkan kehadiran ini. Menjelang tahun 1973, selepas Perjanjian Damai Paris, Amerika Syarikat dengan ketara mengurangkan dan akhirnya memotong bantuan ketenteraan kepada sekutunya. Akibatnya, kehadiran Tentera Laut Vietnam Selatan di Kepulauan Paracel dikurangkan menjadi satu platun tentera.

Pada 16 Januari, enam pegawai Tentera Darat Vietnam Selatan dan seorang pemerhati Amerika dihantar ke Kepulauan Paracel dalam satu tugas pemeriksaan. Mereka menjumpai dua orang "nelayan pukat tunda berperisai" berada di Pulau Drummond membantu pasukan Tentera Pembebasan Rakyat yang menduduki pulau ini. Tambahan lagi, tentera China didapati berada di sekitar kubu berdekatan Pulau Duncan, bersama sebuah kapal pendaratan yang berlabuh terus di pantai dan tambahan dua buah bot bersenjata peluru berpandu Kelas Kronstad di dalam jarak penglihatan pulau ini. Penemuan ini dilaporkan kepada ibupejabat wilayah di Da Nang dan serta merta kepada Saigon. Kerajaan Republik Vietnam memutuskan untuk cuba mengusir pasukan tentera Pembebasan Rakyat.

Pada Januari, 1974, kapal tentera laut Vietnam Selatan dihantar bagi bersemuka dengan armada Angkatan Laut Pembebasan Rakyat.